Китай, през 1910 г., приема обширна програма за строителство на мощен флот. Революцията от 1911 г. и последвалите събития не позволяват реализирането ѝ, но поръчаните в чужбина три бронепалубни крайцера, два – „Чао Хо“ и „Ин Суей“ влизат в състава на флота през 1911 – 1912 г. Неголеми и слабо въоръжени, тези кораби имат ниска скорост и ограничени бойни възможности. Третия от поръчаните крайцери – „Фей Хунг“, е продаден на Гърция, в чийто флот постъпва през 1914 г. под името „Ели“.